b'\n_START_ARTICLE_\nTaikamiekka \xe2\x80\x93 Seikkailujen Camelot\n_START_SECTION_\nJuoni\n_START_PARAGRAPH_\nKayley unlemoi tulevansa ritariksi niin kuin is\xc3\xa4ns\xc3\xa4, sir Lionel, joka matkustaa Camelotiin tapaamaan kuningas Arthuria ja muita py\xc3\xb6re\xc3\xa4n p\xc3\xb6yd\xc3\xa4n ritareita. Ahne ritari nimelt\xc3\xa4 Ruber yritt\xc3\xa4\xc3\xa4 riist\xc3\xa4\xc3\xa4 Arthurilta vallan ja kahakan aikana Lionel saa surmansa._NEWLINE_Kymmenen vuoden kuluttua, aarnikotka hy\xc3\xb6kk\xc3\xa4\xc3\xa4 Camelotiin ja varastaa Arthurin miekan, Excaliburin. Merlin l\xc3\xa4hett\xc3\xa4\xc3\xa4 haukkansa, Aydenin, noutamaan sen takaisin, mutta miekka putoaa Kiellettyyn mets\xc3\xa4\xc3\xa4n. Edelleen ritariksi tulemisesta unelmoiva Kayley kuulee t\xc3\xa4st\xc3\xa4 ja haluaa l\xc3\xa4hte\xc3\xa4 etsim\xc3\xa4\xc3\xa4n Excaliburia, mutta h\xc3\xa4nen \xc3\xa4itins\xc3\xa4 Juliana kielt\xc3\xa4\xc3\xa4 h\xc3\xa4nt\xc3\xa4. Sitten Ruber miehinen saapuu paikalle ja vaatii Julianaa auttamaan h\xc3\xa4nt\xc3\xa4 p\xc3\xa4\xc3\xa4sem\xc3\xa4\xc3\xa4n Camelotiin. H\xc3\xa4n k\xc3\xa4ytt\xc3\xa4\xc3\xa4 noidalta ostamaansa ainetta, sulauttaa ensin kukon ja kirveen yhteen Piilunokaksi, mink\xc3\xa4 j\xc3\xa4lkeen h\xc3\xa4n muuttaa k\xc3\xa4tyreit\xc3\xa4\xc3\xa4n rautaisiksi hirvi\xc3\xb6iksi sulauttamalla n\xc3\xa4it\xc3\xa4 yhteen erilaisten aseiden kanssa. Kayley pakenee ja p\xc3\xa4\xc3\xa4tyy Kiellettyyn mets\xc3\xa4\xc3\xa4n, miss\xc3\xa4 h\xc3\xa4n Aydenin opastaman sokean erakon, Garrettin. Kuultuaan Excaliburin varkaudesta, Garrett p\xc3\xa4\xc3\xa4tt\xc3\xa4\xc3\xa4 etsi\xc3\xa4 sen k\xc3\xa4siins\xc3\xa4 ja otaa vastahakoisesti Kayleyn mukaansa._NEWLINE_Lohik\xc3\xa4\xc3\xa4rmeiden mailla, seurueeseen liittyy kaksip\xc3\xa4inen lohik\xc3\xa4\xc3\xa4rme; Nummi ja Pusula, joita muut lohik\xc3\xa4\xc3\xa4rmeet kiusaavat, koska n\xc3\xa4m\xc3\xa4 eiv\xc3\xa4t kykene lent\xc3\xa4m\xc3\xa4\xc3\xa4n tai sy\xc3\xb6ksem\xc3\xa4\xc3\xa4n tulta. Lis\xc3\xa4ksi kaksikko syytt\xc3\xa4\xc3\xa4 toisiaan tilanteesta, jossa ovat. My\xc3\xb6hemmin takaa-ajon aikana Garrettiin osuu nuoli ja Kayleyn parannettua h\xc3\xa4net, he huomaavat kivij\xc3\xa4ttil\xc3\xa4isen l\xc3\xb6yt\xc3\xa4neen Excaliburin ja k\xc3\xa4ytt\xc3\xa4v\xc3\xa4n sit\xc3\xa4 hammastikkuna. Kivij\xc3\xa4ttil\xc3\xa4isen nukkuessa, he viev\xc3\xa4t miekan. Ruber ja h\xc3\xa4nen miehens\xc3\xa4 ilmestyv\xc3\xa4t my\xc3\xb6s paikalle, mutta her\xc3\xa4tetty kivij\xc3\xa4ttil\xc3\xa4inen istuu niiden p\xc3\xa4\xc3\xa4lle._NEWLINE_Palattuaan p\xc3\xa4\xc3\xa4tielle, Garrett p\xc3\xa4\xc3\xa4tt\xc3\xa4\xc3\xa4 palata mets\xc3\xa4\xc3\xa4n, koska ei usko en\xc3\xa4\xc3\xa4 kuuluvansa Camelotiin. Kayleyn yritt\xc3\xa4ess\xc3\xa4 menn\xc3\xa4 Garrettiin per\xc3\xa4\xc3\xa4n, Ruber kappaa h\xc3\xa4net ja saa Excaliburiin k\xc3\xa4siins\xc3\xa4, sulauttaen sen aineellaan kiinni toiseen k\xc3\xa4teens\xc3\xa4. Uhkailemalla Kayleyn henke\xc3\xa4, Ruber p\xc3\xa4\xc3\xa4see turvallisesti Camelotin porteista sis\xc3\xa4\xc3\xa4n. Piilunokka kuitenkin k\xc3\xa4\xc3\xa4ntyy Ruberia vastaan ja vapauttaa Kayleyn, joka varoittaa ritareita. Nummi ja Pusula l\xc3\xa4htev\xc3\xa4t varoittamaan Garrettia, huomaten pystyv\xc3\xa4ns\xc3\xa4 lent\xc3\xa4m\xc3\xa4\xc3\xa4n ja sy\xc3\xb6ksem\xc3\xa4\xc3\xa4n tulta vain, jos ovat asioista samaa mielt\xc3\xa4 kesken\xc3\xa4\xc3\xa4n. He ajavat aarnikotkan tiehens\xc3\xa4 ja pelastavat Aydenin._NEWLINE_Kayley ja Garrett selvitt\xc3\xa4v\xc3\xa4t tiens\xc3\xa4 py\xc3\xb6re\xc3\xa4n p\xc3\xb6yd\xc3\xa4n luokse ja est\xc3\xa4v\xc3\xa4t Ruberia tappamasta Arthuria Excaliburilla. Taistelu siirtyy linnan pihaan, jossa olevasta kivest\xc3\xa4 Arthur aikoinaan veti Excaliburin irti. V\xc3\xa4ist\xc3\xa4en Ruberin hy\xc3\xb6kk\xc3\xa4yksen, he huijaavat t\xc3\xa4m\xc3\xa4n iskem\xc3\xa4\xc3\xa4n miekan takaisin kiveen. Kahden taikuuden kohtaaminen tuhoaa Ruberin ja muuttaa t\xc3\xa4m\xc3\xa4n miehet normaaleiksi. Lis\xc3\xa4ksi Nummi ja Pusula irtaantuvat toisistaan, mutta p\xc3\xa4\xc3\xa4tt\xc3\xa4v\xc3\xa4t yhdisty\xc3\xa4 takaisin. Arthur vet\xc3\xa4\xc3\xa4 miekan j\xc3\xa4lleen kivest\xc3\xa4 ja kiitt\xc3\xa4en Kayleyt\xc3\xa4 ja Garrettia n\xc3\xa4iden avusta, h\xc3\xa4n ly\xc3\xb6 heid\xc3\xa4t ritareiksi.'